PMIndiaData/PMIndiaSum huggingface dataset:
وزیر اعظم نے برطانوی وزیر اعظم جناب بورس جانسن سے بات چیت کی

نئی دہلی، 27 /نومبر 2020 ۔ وزیر اعظم جناب نریندر مودی نے آج فون پر برطانیہ کے وزیر اعظم عالی جناب بورس جانسن سے بات کی۔ دونوں لیڈروں نے کووڈ-19 کی وبا سے پیدا شدہ چیلنجوں کے بارے میں اپنے خیالات کا تبادلہ کیا اور ویکسین کے فروغ اور مینوفیکچرنگ کے شعبے میں بھارت اور برطانیہ کے درمیان امید افزا باہمی تعاون کا جائزہ لیا۔ دونوں لیڈروں نے کووڈ کے بعد اور بریکزٹ کے بعد کے عہد میں بھارت اور برطانیہ کی شراکت داری کو تیزی کے ساتھ آگے بڑھانے کی مشترکہ خواہش کا اعادہ کیا اور اس بات پر اتفاق کیا کہ دونوں ملکوں کے درمیان تجارت و سرمایہ کاری، سائنسی تحقیق، پیشہ وروں اور طلباء کی آمد و رفت اور دفاعی و سکیورٹی سے متعلق معاملات میں شراکت داری میں اضافہ کرنے کے زبردست امکانات ہیں۔ دونوں رہنماؤں نے آب و ہوا کی تبدیلی کے خلاف بھارت اور برطانیہ کے ایک ساتھ آنے پر خصوصی زور دیا اور بین الاقوامی شمسی اتحاد اور کولیشن فار ڈیزاسٹر ریزیلینٹ انفرااسٹرکچر جیسے پلیٹ فارموں کے تحت اپنے اشتراک کی ستائش کی۔ دونوں لیڈروں نے اس بات پر اتفاق کیا کہ دونوں طرف کے اہلکار بھارت اور برطانیہ کے درمیان شراکت داری کے لئے طویل مدتی لائحہ عمل کو تیزی کے ساتھ حتمی شکل دینے کے لئے اپنا کام جاری رکھیں گے۔
اترپردیش کے وزیر اعلیٰ نے وزیر اعظم قومی راحت فنڈ (پی ایم این آر ایف ) کو

نئی دہلی،05۔دسمبر ۔اترپردیش کے وزیر اعلیٰ آدتیہ ناتھ یوگی نے آج نئی دلی میں وزیر اعظم جناب نریندر مودی سے ملاقات کرکے انہیں چیف منسٹر ڈسٹریس ریلیف فنڈ (سی ایم ڈی آر ایف ) سے پانچ کروڑروپے کا چیک وزیر اعظم قومی راحت فنڈ (پی ایم این آر ایف ) کے لئے پیش کیا۔ انہوں نے یہ رقم لکشدیپ اور دیگر ریاستوں کے طوفان متاثرین کے راحت اور بچاؤ کے لئے عطیہ کی ہے ۔ م ن ۔س ش۔ رم
وزیر اعظم گولفر ا دیتی اشوک کی مہارت اور عزم دکھانے کے لیے ستائش کی ہے

نئی دہلی،7 اگست 2021: وزیر اعظم جناب نریندر مودی نے گولف کھلاڑی ادیتی اشوک کو اولمپکس میں اپنی شاندار کامیاب کے دوران اپنی مہارتوں اور عزم کے لیے ستائش کی ہے۔ ایک ٹوئٹ میں وزیر اعظم نے کہا: ’’بہت اچھا کھیلیں@aditigolf! #ٹوکیو 2020 کے دوران آپ نے شاندار مہارت اور عزم کا اظہار کیا ہے۔ ایک میڈل ذرا سی چوک سے حاصل کرنا رہ گیا، البتہ آپ ، اب کسی بھی ہندوستانی سے زیادہ آگے بڑھ گئیں اور شاندار کھیل کا مظاہرہ کیا۔ آپ کو مستقبل کی کامیابیوں کے لیے بہترین خواہشات‘‘۔
وزیر اعظم نے جی سیٹ-29سیارچے کو لے جانے والے جی ایس ایل وی   کے کامیاب لانچ پر اسرو کے سائنسدانوں کو مبارکباد

نئی دہلی،14نومبر 2018؍وزیر اعظم جناب نریندر مودی نے جی سیٹ -29سیارچہ لے جانے والے جی ایس ایل وی ایم کےIII-ڈی 2 کے کامیاب لانچ پر اسرو کے سائنسدانوں کو مبارکباد ی ہے۔ وزیر اعظم نے اپنے پیغام میں کہا کہ‘‘نے جی سیٹ -29سیارچہ لے جانے والے جی ایس ایل وی ایم کےIII-ڈی 2 کے کامیاب لانچ پرہمارے سائنسدانوں کو میری طرف سے دلی مبارکباد۔ایک بھارتی لانچ وہیکل کے ذریعے سب سے بھاری سیارچے کو مدار میں پہنچانے کا یہ نیا ریکارڈ دوہری کامیابی ہے۔ یہ سٹیلائٹ ہمارے ملک کے دور دراز ترین کونوں تک مواصلات اور انٹرنیٹ خدمات فراہم کرے گا۔ م ن۔و ا۔ن ع
وزیر اعظم    12 اپریل کو گجرات کے ادلج میں شری انّا پورنا دھام ٹرسٹ کے ہاسٹل اور تعلیمی کمپلیکس کا افتتاح کریں گے

نئی دہلی:11؍اپریل2022: وزیر اعظم جناب نریندر مودی 12 اپریل کو صبح گیارہ بجے گجرات کے ادلج میں شری انّاپوردنا دھام ٹرسٹ کے ہاسٹل و تعلیمی کمپلیکس کا ویڈیو کانفرنس کے ذریعہ افتتاح کریں گے۔پروگرام کے دوران وزیر اعظم جن سہائک ٹرسٹ کے ہیرامنی آروگیہ دھام کا بھومی پوجن بھی کریں گے۔ ہاسٹل اور تعلیمی کمپلیکس میں 600 طلباء کے لئے 150کمرے میں رہنے اور کھانے پینے کے سہولت ہے۔دیگر سہولتوں میں جی پی ایس سی کے لئے تربیتی مرکز ، یو پی ایس سی امتحان، ای –لائبریری، کانفرنس ہال ، کھیل کا کمرہ، ٹی وی کمرہ اور طلباء کے لئے ابتدائی صحت سہولتیں وغیرہ شامل ہیں۔ جن سہائک ٹرسٹ ہیرامنی آروگیہ دھام کی ترقی کا فریضہ انجام دے گا، اس میں ایک بار میں 14 لوگوں کے ڈائیلیسس کی سہولت ، 24 گھنٹے خون کی دستیابی کے ساتھ بلڈ بینک، 24گھنٹے کام کرنے والا میڈیکل اسٹور، جدید پیتھولوجی لیباریٹری اور صحت جانچ کے لئے اعلیٰ درجے کے آلات سمیت جدید طبی سہولتیں دستیاب ہوں گی۔ یہ آیوروید ، ہومیوپیتھی، ایکیو پنکچر، یوگا تھریپی وغیرہ کے لئے جدید سہولتوں والا ایک ڈے-کیئر سنٹر ہوگا۔یہ ابتدائی طبی تربیت ، تکنیکی تربیت اور ڈاکٹروں کی تربیت کی سہولتوں کی بھی میزبانی کرے گا۔
وزیر اعظم نریندرمودی  نے کاشی ودوت پریشد کے صدر پروفیسر رام   یتنا شکلا کے انتقال پر تعزیت کا اظہار کیا

وزیر اعظم جناب نریندر مودی نے کاشی ودوت پریشد کے صدر پروفیسر رام یتنا شکلا کے انتقال پر تعزیت کا اظہار کیا ہے۔ وزیر اعظم نے پروفیسر شکلا کے انتقال کو علمی، روحانی اور ثقافتی دنیا کے لیے ایک ناقابل تلافی نقصان قرار دیا ہے۔ وزیراعظم نے ٹویٹ کیا: ’’کاشی ودوت پریشد کے صدر پروفیسر رام یتنا جی کا انتقال تعلیمی، روحانی اورثقافتی دنیا کے لئے ایک ناقابل تلافی نقصان ہے ۔ انہوں نے سنسکرت زبان اور روایتی شاستروں کےتحفظ میں اہم رول ادا کیا۔ دکھ کی اس گھڑی میں ان کے متعلقین کے تئیں میری ہمدردیاں ہیں۔اوم شا نتی‘‘
دھرم چکر کے دن پر وزیر اعظم کا خطاب

نئی دہلی،04جولائی: وزیر اعظم جناب نریندر مودی نے آج دھرم چکر کے دن کے افتتاح کے موقع پر ایک ویڈیو خطاب کیا۔ انٹرنیشنل بدھسٹ کنفیڈریشن ، حکومت ہند کی وزارت ثقافت کے زیراہتمام ، 4 جولائی 2020 کو یوم دھرم چکر کے طور پر اشدھا پورنیما منارہی ہے۔ اس دن گوتم بدھ نے اترپردیش کے وارانسی ضلع کے ریسپتن جسے حال میں سرناتھ کے نام سے جانا جاتا ہے، اپنے پانچ شاگردوں کو بودھ مذہب کا پہلا پیغام دیا تھا۔ دنیا بھر میں بودھ مذہب کو ماننے والے اس دن کو دھرم چکر پروتتن یا ’ دھرم چکر کو رفتار دینے‘ کے دن کے طور پر بھی مناتے ہیں۔ وزیر اعظم نے اشدھا پورنیما ، جو گرو پورنیما کے نام سے بھی جانا جاتا ہے ، پر مبارکباد پیش کی اور بھگوان بدھ کو خراج عقیدت بھی پیش کیا۔ انہوں نے خوشی کا اظہار کیا کہ منگولیائی کنجور کی کاپیاں منگولیا حکومت کو پیش کی جارہی ہیں۔ وزیر اعظم نے بھگوان بدھ کی تعلیم اور ان کے دکھائے گئے اشٹانگ مارگ کا ذکر کرتے ہوئے کہا کہ یہ بہت سارے معاشروں اور اقوام کو بھلائی کی راہ دکھاتی ہے۔ انہوں نے کہا کہ بدھ ازم لوگوں ، خواتین ، غریبوں کے لئے امن اور عدم تشدد کے احترام کی تعلیم دیتا ہے اور یہ تعلیمات ایک پائیدار سیارے کا ذریعہ ہیں۔ وزیر اعظم نے کہا کہ بھگوان بدھ نے امید اور مقصد کے بارے میں بات کی اور ان دونوں کے مابین ایک مضبوط ربط دیکھا۔ انہوں نے اس بارے میں بات کی کہ وہ کس طرح اکیسویں صدی کے بارے میں پر امید ہیں اور یہ امید انہیں ملک کے نوجوانوں سے ملتی ہے۔ انہوں نے اس بات پر زور دیا کہ ہندوستان ایک سب سے بڑا اسٹارٹ اپ ماحولیاتی نظام ہے جہاں روشن نوجوان ذہنیں عالمی مسائل کا حل تلاش کر رہی ہیں۔ وزیر اعظم نے کہا کہ آج کی دنیا غیر معمولی چیلنجوں سے جوجھ رہی ہے، ایسے میں بھگوان بدھ کے آئیڈیلز سے ہی پائیدار حل نکل سکتے ہیں۔ انہوں نے زیادہ سے زیادہ لوگوں کو بدھ کے وراثتی مقامات سے جوڑنے اور ان مقامات کی رابطہ کاری بڑھانے کی ضرورت کے بارے میں بات کی۔ انہوں نے یوپی کے کشی نگر ائیرپورٹ کو انٹرنیشنل ائیرپورٹ قرار دینے سے متعلق حالیہ کابینہ فیصلے کا بھی تذکرہ کیا جس سے زائرین اور سیاحوں کے سفر میں آسانی ہو گی۔ وہیں، اس سے خطے میں معیشت کو بھی فروغ ملے گا۔
وزیر اعظم  نے گذشتہ ماہ کے من کی بات پر مبنی کتابچہ ساجھا کیا

نئی دہلی، 22 مئی 2022: وزیر اعظم جناب نریندر مودی نے گذشتہ ماہ کے من کی بات پروگرام کے ایپی سوڈ پر مبنی ایک کتابچہ ساجھا کیا ہے جس میں پروگرام کے دوران متذکرہ موضوعات پر دلچسپ مضامین شامل ہیں۔ وزیر اعظم نے ٹوئیٹ کیا؛ ’’مجھے آئندہ ہفتے کے من کی بات پروگرام کے لیے متعدد سجھاؤ حاصل ہو رہے ہیں۔ بڑی تعداد میں نوجوانوں کو اپنے خیالات ساجھا کرتے ہوئے دیکھ کر مجھے خوشی ہوئی۔ گذشتہ مہینے کے ایپی سوڈ پر مبنی ایک کتابچہ ملاحظہ کیجئے جس میں متذکرہ موضوعات پر لچسپ مضامین شامل ہیں۔ http://davp.nic.in/ebook/mkbhin2022/index.html"
وزیراعظم نے پیرالمپک کھیلوں میں شوٹنگ میں کانسے کا تمغہ جیتنے پر سنگھراج ادھانا کو مبارکباد دی

نئی دہلی، 31؍اگست:وزیراعظم ، جناب نریندرمودی نے ٹوکیومیں منعقد پیرالمپک کھیلوں میں شوٹنگ میں کانسے کا تمغہ جیتنے پر سنگھراج ادھانا کو مبارکباد دی ۔ اپنے ایک ٹویٹ میں وزیراعظم نے کہا : ‘‘سنگھراج ادھانا کے ذریعہ غیرمعمولی کارکردگی کا مظاہرہ ! ہندوستان کا یہ باصلاحیت شوٹرکانسے کاتمغہ جیت کر گھرلے آیا ۔ انھوں نے بلاشبہ سخت محنت کی ہے اور یہ غیرمعمولی کامیابی حاصل کی ہے ۔ میں انھیں مبارکباد دیتاہوں اور مستقبل کے لئے نیک خواہشات کا اظہارکرتا ہوں۔
ہند-بحر الکاہل اکنامک فریم ورک کے اعلان کے موقع پر وزیر اعظم جناب نریندر مودی کے تبصروں کا اردو ترجمہ

صدر بائیڈن اور صدر کیشیدا ورچوئل میڈیم کے ذریعہ جڑے ہوئے ہمارے تمام رہنما عالیجناب، آج کی اس اہم تقریب میں آپ سب کے ساتھ جڑ کر مجھے خوشی ہو رہی ہے۔ ہند-بحر الکاہل اکنامک فریم ورک اس خطے کو عالمی اقتصادی ترقی کا انجن بنانے کے لیے ہماری اجتماعی خواہش کا اعلان ہے۔ میں اس اہم اقدام کے لیے صدر بائیڈن کا بہت شکریہ ادا کرتا ہوں۔ ہند-بحرالکاہل خطہ مینوفیکچرنگ، اقتصادی سرگرمیوں، عالمی تجارت اور سرمایہ کاری کا مرکز ہے۔ تاریخ گواہ ہے کہ ہندوستان صدیوں سے ہند-بحر الکاہل خطے کے تجارتی بہاؤ کا ایک بڑا مرکز رہا ہے۔ یہ بات قابل ذکر ہے کہ دنیا کی سب سے قدیم تجارتی بندرگاہ ہندوستان کی میری آبائی ریاست گجرات، کے لوتھل میں تھی۔ اس لیے ضروری ہے کہ ہم خطے کے معاشی چیلنجوں کے لیے مشترکہ اور تخلیقی حل تلاش کریں۔ جناب عالی، ہندوستان ایک جامع اور لچکدار ہند-بحر الکاہل اقتصادی فریم ورک بنانے کے لیے آپ سب کے ساتھ مل کر کام کرے گا۔ میرا ماننا ہے کہ لچکدار سپلائی چین کے تین اہم ستون ہونے چاہئیں: اعتماد، شفافیت اور وقت کی پابندی۔ مجھے یقین ہے کہ یہ فریم ورک ان تین ستونوں کو مضبوط بنانے میں مدد کرے گا، اور ہند-بحر الکاہل خطے میں ترقی، امن اور خوشحالی کی راہ ہموار کرے گا۔
وزیر اعظم نے ایک سینگ والے گینڈوں کی خیرو عافیت کے لئے ٹیم آسام کی کوششوں کی ستائش کی

نئی دہلی، 23 ستمبر 2021: وزیر اعظم جناب نریندر مودی نے ایک سینگ والے گینڈوں کی خیر و عافیت کے لئے ٹیم آسام کی کوششوں کی ستائش کی۔ انہوں نے کہا کہ ایک سینگ والا گینڈا بھارت کی شان ہے اور اس کی خیر و عافیت کے لئے تمام تر اقدامات کیے جائیں گے۔ جناب ہمانتا بسوا شرما کے ذریعہ کے گئے ٹوئیٹ کے جواب میں، وزیر اعظم نے کہا؛ ’’ٹیم آسام کی قابل ستائش کوشش۔ ایک سینگ والا گینڈا بھارت کی شان ہے اور اس کی خیرو عافیت کے لئے تمام تر اقدامات کیے جائیں گے۔‘‘
وزیراعظم نے یوم تھروولوور  کے موقع پر عظیم تھروولوور کو خراج تحسین پیش کیا

نئی دلّی ،15 جنوری، 2022/ وزیراعظم جناب نریندر مودی نے یوم تھوولوور کے موقع پر عظیم تھروولوور کو خراج تحسین پیش کیا ہے۔ اپنے ایک ٹوئیٹ میں وزیراعظم نے کہا: ’’یوم تھروولوور پر میں عظیم تھروولوو کو خراج عقیدت پیش کرتا ہوں۔ ان کے نظریات بصیرت افروز اور عملی ہیں… وہ اپنی متنوع فطرت اور عمیق فکر و آگہی کے لئے نمایاں ہیں۔ گذشتہ سال لیا گیا کنیا کماری میں تھروولوور کے مجسمے اور وویکانند راک میموریل کا ایک ویڈیو شئیر کررہا ہوں۔ https://t.co/B7Jo‘‘
وزیر اعظم نے مغربی بنگال کے سیلاب متاثرین کے لیے پی ایم رلیف فنڈ سے معاوضہ  کا اعلان کیا

وزیر اعظم جناب نریندر مودی نے مغربی بنگال کے کچھ حصوں میں سیلاب کی وجہ سے ہلاک ہونے والوں کے اہل خانہ کے لیے 2 لاکھ روپے کے معاوضہ کا اعلان کیا ہے۔ انہوں نے زخمیوں کے لیے بھی 50 ہزار روپے کا اعلان کیا ہے۔ وزیر اعظم کے دفتر کی جانب سے کیے گئے ایک ٹوئٹ میں کہا گیا، ’’مغربی بنگال کے کچھ حصوں میں سیلاب کی وجہ سے ہلاک ہونے والوں کے اہل خانہ کو پی ایم رلیف فنڈ (پی ایم این آر ایف) سے 2 لاکھ روپے دیے جائیں گے۔ زخمیوں کو 50 ہزار روپے دیے جائیں گے۔‘‘
وزیر اعظم نریندر مودی 16 نومبر کوپہلے آڈٹ دیوس کی تقریبات  کے پروگرام سے خطاب کریں گے

وزیر اعظم نریندر مودی 16 نومبر 2021 کو صبح ساڑھے دس بجے سی اے جی دفتر کے احاطے میں پہلے آڈٹ دیوس کی تقریب کے پروگرام سے خطاب کریں گے۔وزیر اعظم اس موقع پر سردار ولبھ بھائی پٹیل کے مجسمے کی نقاب کشائی بھی کریں گے۔ سی اے جی کے ادارے کے نقطۂ آغاز کے دن کو منانے اور گذشتہ کئی سالوں سے اس کے طرز حکمرانی ، شفافیت، اور جوابدہی کے تئیں انجام دی گئیں خدمات کے سلسلے میں آڈٹ دیوس منایا جارہا ہے۔ اس موقع پر بھارت کے کمپٹرولراور آڈیٹر جنرل بھی موجود ہوں گے۔
وزیراعظم نریندر مودی نے لوک مانیہ بال گنگادھر تلک اور چندرشیکھر آزاد کو ان کی جینتی پر خراج عقیدت پیش کیا

نئی دہلی، 23جولائی 2020، وزیراعظم جناب نریندر مودی نے آج لوک مانیہ بال گنگادھر تلک اور چندرشیکھرآزاد کو ان کی جینتی کے موقع پر زبردست خراج عقیدت پیش کیا۔ ایک ٹوئٹ میں وزیراعظم نے کہا کہ بھارت ماں کے دو بہادر بیٹے لوک مانیہ بال گنگادھر تلک اور چندرشیکھرآزاد کو ان کے یوم پیدائش پر شت شت نمن اور خراج عقیدت پیش کرتا ہوں۔
وزیر اعظم نے شریل بھکتی ویدانت سوامی پربھو پاد جی کے 125ویں یوم پیدائش کے موقع پر ایک خصوصی یادگاری سکہ جاری کیا

وزیر اعظم جناب نریندر مودی نے آج ویڈیو کانفرنس کے ذریعے شریل بھکتی ویدانت سواجی پربھو پاد جی کے 125 ویں یوم پیدائش کے موقع پر ایک خصوصی یادگاری سکہ جاری کیا۔ ثقافت، سیاحت اور شمال مشرقی خطہ کی ترقی (ڈی او این ای آر) کے مرکزی وزیر، جناب جی کشن ریڈی دیگر لوگوں کے ساتھ اس موقع پر موجود تھے۔ مجمع سے خطاب کرتے ہوئے، وزیر اعظم نے ایک دن پہلے جنماشٹمی اور شریل پربھو پاد جی کے 125ویں یوم پیدائش کے حسن اتفاق کا ذکر کیا۔ ’یہ ایسا ہے جیسے سادھنا کی خوشی اور اطمینان ایک ساتھ میسر ہو جائے۔‘ وزیر اعظم نے یہ بھی کہا کہ یہ پروگرام آزادی کا امرت مہوتسو کے جشن کے دوران منعقد ہو رہا ہے۔ ’اسی جذبہ کو آج پوری دنیا میں شریل پربھو پاد جی کے لاکھوں کروڑوں پیروکار اور کرشن کے لاکھوں کروڑوں معتقد محسوس کر رہے ہیں۔‘ وزیر اعظم نے پربھو پاد سوامی کی بھگوان کرشن میں گہری عقیدت کا ذکر کیا اور کہا کہ وہ بھارت کے بھی اتنے ہی بڑے معتقد تھے۔ انہوں نے ملک کی آزادی کی لڑائی لڑی تھی۔ وزیر اعظم نے کہا کہ انہوں نے عدم تعاون کی تحریک کی حمایت میں انہوں نے اسکاٹش کالج سے اپنا ڈپلومہ لینے سے منع کر دیا تھا۔ وزیر اعظم نے کہا کہ یوگ کے بارے میں ہمارا علم اور بھارت کی مستحکم طرز زندگی پوری دنیا میں پھیلے، آیوروید جیسا سائنس پوری دنیا میں پھیلے۔ جناب مودی نے کہا کہ ہمارا یہ عزم ہے کہ پوری دنیا کو اس سے فائدہ حاصل کرنا چاہیے۔ وزیر اعظم نے کہا کہ ہم جب بھی کسی دوسرے ملک میں جاتے ہیں، اور وہاں پر لوگ ’ہرے کرشن‘ کہتے ہوئے ہم سے ملتے ہیں، تو ہمیں اپنائیت محسوس ہوتی ہے اور فخر کا احساس ہوتا ہے۔ وزیر اعظم نے کہا کہ جب میک ان انڈیا مصنوعات کو وہی اپنائیت حاصل ہوگی تو ایسا ہی احساس ہوگا۔ اس سلسلے میں ہم لوگ اسکان سے کافی کچھ سیکھ سکتے ہیں۔ وزیر اعظم نے کہا کہ غلامی کے دور میں، بھکتی نے ہندوستان کی روح کو زندہ رکھا۔ انہوں نے کہا کہ آج دانشوروں کا خیال ہے کہ اگر بھکتی دور میں سماجی انقلاب نہیں ہوا ہوتا، تو بھارت کی حالت اور شکل کا تصور کرنا مشکل ہوتا۔ بھکتی نے عقیدہ، سماجی درجہ بندی اور آسانیوں کی تفریق کو مٹاکر مخلوق کو بھگوان سے جوڑا۔ اس مشکل دور میں بھی، چیتنیہ مہا پربھو جیسے سادھو سنت نے معاشرہ کو عقیدت کی روح سے جوڑا اور ’عقیدہ سے اعتماد‘ کا منتر دیا۔ وزیر اعظم نے کہا کہ ایک دور میں اگر سوامی وویکانند جیسے سادھو آئے جنہوں نے ویدانت کو مغربی ممالک تک پہنچایا، تو وہیں دنیا کو جب بھکتی یوگ دینے کی ذمہ داری آئی تو شریل پربھو پاد جی اور اسکان نے اس عظیم کام کا بیڑہ اٹھایا۔ وزیر اعظم نے کہا کہ انہوں نے بھکتی ویدانت کو دنیا کے شعور سے جوڑا۔ وزیر اعظم نے کہا کہ آج دنیا کے مختلف ممالک میں سینکڑوں اسکان مندر ہیں اور کئی گروکل ہندوستانی ثقافت کو زندہ رکھے ہوئے ہیں۔ اسکان نے دنیا کو بتایا کہ بھارت کے لیے عقیدہ کا مطلب ہے- خوشی، جوش و خروش اور انسانیت پر اعتماد۔ جناب مودی نے کچھ کے زلزلہ، اتراکھنڈ کے سانحہ، اوڈیشہ اور بنگال کے سمندری طوفان کے دوران اسکان کے ذریعے فراہم کی جانے والی خدمات کو نمایاں کیا۔ وزیر اعظم نے وبائی مرض کے دوران اسکان کے ذریعے جانے والی کوششوں کی بھی تعریف کی۔
وزیر اعظم نے چھتیس گڑھ کے یوم تاسیس کے موقع پر ریاست کے عوام کو مبارکباد دی ہے

وزیر اعظم جناب نریندرمودی نے چھتیس گڑھ کے یوم تاسیس کے موقع پر ریاست کے عوام کو مبارکباد دی ہے۔ ایک ٹویٹ میں وزیر اعظم نے کہا: ‘‘چھتیس گڑھ کے یوم تاسیس کے موقع پر ریاست کے سبھی لوگوں کو دلی مبارکباد۔ میری خواہش ہے کہ لوک گیت ، مقامی رقص اور فن و ثقافت کیلئے خاص شناخت رکھنے والی یہ ریاست ، ترقی کے نئے نئے پیمانے قائم کرے۔
وزیر اعظم کو سیئول  امن اعزاز 2018 سے نوازا جائیگا

نئیدہلی۔24؍اکتوبر۔سیئول پیس پرائز کمیٹی نے وزیراعظم جناب نریندر مودی کو بین الاقوامی تعاون میں بہتری پیدا کرنے کیلئے ان کی نیک نیت کوششوں ، عالمی معاشی نمو میں اضافہ ، دنیا کی سب سے تیزی سے ترقی کرتی معیشت کی نمو میں اضافےکے ذریعے ہندوستانی عوام کی ترقی اور بدعنوانی مخالف اقدامات کے ذریعے جمہوریت کو فروغ دینے کی کوششوں اور سماجی اتحاد کی کوششوں کے اعتراف میں سیئول پیس پرائز 2018 سے سرفراز کرنے کا فیصلہ کیا ہے۔ ایوارڈ کمیٹی نے وزیراعظم کو سیئول پیس پرائز 2018 سے نوازتے ہوئے ہندوستان اور عالمی معیشتوں کی نمو کے لئے وزیراعظم کی خدمات اور غریبوں اور دولتمند لوگوں کے درمیان معاشی اور سماجی تفریق کو ختم کرنے کی غرض سے وزیراعظم کے خصوصی طریقہ کار ’’مودی نومکس‘‘ کو بروئے کار لائے جانے کی افادیت کو تسلیم کیا۔ اس کے ساتھ ہی کمیٹی نے خصوصی مودی نظریات اور مشرق رخ پالیسی کے تحت دنیا کے تمام ملکوں کے ساتھ فعال پالیسی کے ذریعے علاقائی اور عالمی امن کے قیام کے تئیں وزیراعظم جناب نریندر مودی کی خدمات کا بھی اعتراف کیا۔ یاد رہے کہ جناب مودی دنیا کے ایسے چودہویں وزیراعظم ہیں جنہیں اس انتہائی باوقار اور بیش قیمت اعزاز سے سرفراز کیا جائیگا۔ وزیراعظم جناب نریندر مودی نے جمہوریہ کوریا کے ساتھ ہندوستان کی شراکت داری میں مزید گہرائی پیدا ہونے کی روشنی میں اس انتہائی بیش قیمت عالمی اعزاز کیلئے اظہار ممنونیت کرتے ہوئے اس اعزاز کو قبول کرلیا ہے۔ وزیراعظم کو یہ اعزاز سیئول پیس پرائز فاؤنڈیشن کے ذریعے اتفاق رائے سے طے پانے والے مقام پر پیش کیا جائیگا۔ پس منظر سیئول پیس پرائز 1990 میں جمہوریہ کوریا کے شہر سیئول میں 24ویں اولمپک کھیلوں کے کامیاب اہتمام کی یادگار کے طور پر تشکیل دیا گیا تھا۔ یہ ایک ایسا بین الاقوامی اجتماع تھا جس میں دنیا بھر کے 160 ملکوں نے حصہ لیکر یکجہتی اور دوستانہ مراسم کو فروغ دیا تھا اور پوری دنیا میں امن اور مفاہمت کا ماحول سازگار کیا تھا۔ سیئول پیس پرائز کے قیام کا مقصد جزائر کوریا کے عوام کی امن عالم کے قیام کے عزم میں استحکام اور رفتار پیدا کرنے اور پوری دنیا میں قیام امن کیلئے جزائر کوریا کے عوام کی تمناؤں میں استحکام پیدا کرنے کی غرض سے کیا گیا تھا۔ سیئول پیس پرائز سے ہر دو سال میں ایک بار ان منفرد شخصیات کو نوازا جاتا ہے جنہوں نے بنی نوع انسان کی یکجہتی کے فروغ کے تئیں خدمات اور دنیا کے ممالک کے درمیان مفاہمت اور امن عالم کے قیام کیلئے مسلسل کوششیں کی ہیں۔ ماضی میں جن سرکردہ اور اکابر عالمی شخصیات کو اس باوقار اور معتبر عالمی اعزاز سے نوازا گیا ہے ان میں اقوام متحدہ کے سکریٹری جنرل جناب کوفی عنان، جرمنی کی چانسلر محترمہ انجیلا مارکل اور ڈاکٹر وداؤٹ بارڈرز جیسی بین الاقوامی راحت تنظییں شامل ہیں۔ یاد رہے کہ اس اعزاز سے نوازے جانے کیلئے ایک سو سے زائد مجوزہ امیدواروں اور پوری دنیا سے موصول ہونےو الی 1300 نامزدگیوں پر گہرائی سے غور وخوض کے بعد ایوارڈ کمیٹی نے وزیراعظم جناب نریندر مودی کو سیئول پیس پرائز 2018 کا کامل امیدوار قرار دیتے ہوئے انہیں سیئول پیس پرائز 2018 سے نوازنے کا فیصلہ کیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔سش۔ع ن
مرکزی کابینہ نے ارضیات کے شعبے میں تعاون کے لیے بھارت اور امریکہ کے درمیان مفاہمت نامے کو منظوری دے  دی

نئی ہلی، 18 اگست 2021: وزیراعظم جناب نریندر مودی کی سربراہی میں مرکزی کابینہ نے ارضیات کے شعبے میں تعاون کے لیے جیولوجیکل سروے آف انڈیا (جی ایس آئی)،کانوں کی وزارت ، بھارت سرکار اور شعبہ ارضیات و ماحولیات ، کالج آف آرٹس، سائنس اینڈ ایجوکیشن، امریکہ کی جانب سے فلوریڈا انٹرنیشنل یونیورسٹی کے بورڈ آف ٹرسٹیز کے درمیان ایک مفاہمت نامے پر دستخط کرنے کی منظوری دے دی ہے۔ اس مفاہمت نامے میں دونوں فریقوں کے درمیان تعاون کے مندرجہ ذیل شعبے ہوں شامل گے: (الف) بھارت -ایشیا تصادمی حاشیے میں مابعد تصادم میگما کی تخلیق کے ارضیاتی اور ٹیکٹونک ماحول اور مشرقی ہمالیائی خطے کی ارضیاتی تاریخ اور ٹیکٹونکس سے متعلق ارضیاتی علم پر تحقیق۔ (ب) علاقائی ارضیاتی، جیوکیمیکل، چٹانی سائنس اور مابعد تصادم مقناطیسی میدان (لداخ کی پلوٹونی چٹانوں) کے ارتقا سے متعلق ملٹی آئسوٹوپ مطالعات کے شعبے میں تعاون کے منصوبوں کی تیاری۔ (ج) ٹیکنالوجی اور ارضیاتی سائنسی اعدادو شمار سے متعلق معلومات کا تبادلہ۔ (د): باہمی دلچسپی کے دیگر شعبے جن پر دونوں فریق فیصلہ کریں گے۔ فوائد: یہ مفاہمت نامہ ارضیات کے شعبے میں تعاون کے بارے میں جیولوجیکل سروے آف انڈیا (جی ایس آئی) اور فلوریڈا انٹرنیشنل یونیورسٹی (ایف آئی یو) کے درمیان ایک ادارہ جاتی طریقہ کار فراہم کرے گا۔ مقاصد: اس مفاہمت نامے کا مقصد خاص طور پر بھارت-ایشیا تصادمی حاشیے میں مابعد تصادم میگما کی تخلیق اور ارضیاتی اور ٹیکٹونک ماحول کو سمجھنا اور عام طور پر براعظمی تصادم کے علاقوں میں مابعد تصادم میگما کی ابتدا کے لیے ماڈل تیار کرنا نیز مشرقی ہمالیائی خطے کی ارضیاتی تاریخ اور ٹیکٹونکس کی دریافت کرنا ہے۔ سرگرمیوں میں ٹیکنالوجی اور ارضیاتی اعداد و شمار کے بارے میں معلومات کا تبادلہ شامل ہے۔ بھارت- ایشیا تصادمی حاشیے میں مابعد تصادم میگما کاری سے وابستہ ارضیاتی اور ٹیکٹونک ماحول کی ارضیاتی علم کی ترقی و تحقیق؛ مشرقی ہمالیائی خطے کی ارضیاتی تاریخ اور ٹیکٹونکس کی دریافت نیز علاقائی ارضیاتی، جیوکیمیکل، چٹانی سائنس اور ملٹی آئسوٹوپ مطالعات کی ترقی شامل ہوگی جو مابعد تصادم میگما کے علاقوں (لداخ کی پلوٹونی چٹانوں) ارتقا سے متعلق ہوں گے۔
وزیراعظم  نےیوم عاشورہ پر حضرت اما م حسین ؑ کی شہادت کو یاد کیا

وزیراعظم جناب نریندر مودی نے یوم عاشورہ پر حضرت امام حسین ؑ کی شہادت کو یاد کیا اور کہا کہ ان کو سچائی کے تئیں ان کی غیر متزلزل عہد بستگی اور ناانصافی کے خلاف جنگ کے لئے یاد کیا جاتا ہے۔ ایک ٹوئیٹ میں وزیراعظم نے کہا: ’’آج کا دن حضرت امام حسین ؑ کی شہادت کو یاد کرنے کا دن ہے۔ انھیں سچائی کے تئیں ان کی متزلزل عہد بستگی ااور ناانصافی کے خلاف جنگ کے لئے یاد کیا جاتا ہے۔ وہ مساوات اور بھائی چارے کو بہت اہمیت دیتے تھے۔‘‘
وزیراعظم نے پریاگ راج میں سوچھ کمبھ، سوچھ آبھار پروگرام سے خطاب کیا

نئی دہلی،24؍فروری،وزیراعظم جناب نریندر مودی نے آج پریاگ راج میں سوچھ کمبھ ، سوچھ آبھار پروگرام سے خطاب کیا۔ وہ پریاگ راج کے سنگم میں مقدس ڈبکی لگانے اور صاف ستھرے کنبھ کو یقینی بنانے میں صفائی کا رکنوں کے احترام کرتے ہوئے ان کی چرن وندنا کے بعد ڈائس پر پہنچے تھے۔ انہوں نے ان سب کو، جو پریاگ راج میں کمبھ کے لئے اکٹھا ہونے والے عقیدت مندوں کے لئے بہترین بندوبست کو یقینی بنانے میں شامل تھے، کرم یوگی قرار دیا۔ اس سلسلے میں انہوں نے این ڈی آر ایف ، کشتی رانوں ، مقامی آبادی اور ساتھ ساتھ صفائی ستھرائی کے ورکروں کا ذکر کیا۔ اس بات کا ذکر کرتے ہوئے کہ چند ہفتوں کے دوران 21 کروڑ سے زیادہ لوگ کمبھ پہنچے ہیں ، انہوں نے کہا کہ صفائی ستھرائی کے ورکروں نے یہ ثابت کردیا ہے کہ کچھ بھی ناممکن نہیں ہے۔ انہوں نے کہا کہ وہ سب سے زیادہ قابل ستائش ہیں۔ انہوں نے کہا کہ انہوں نے جس وقت کچھ صفائی ورکروں کی چرن وندنا کی ہے وہ لمحہ ان کو ہمیشہ یاد رہے گا۔ وزیراعظم نے کہا کہ سوچھ سیوا سمان کوش ، جس کا آج اعلان کیا گیا ہے ، صفائی ورکروں اور ان کے اہل خانہ کو ضرورت کے وقت مدد کرے گا۔ وزیراعظم نے کہا کہ سوچھ بھارت ابھیان تیزی سے فروغ پا رہا ہے۔ انہوں نے کہا کہ ملک تیزی سے اس سال دو اکتوبر تک مہاتماگاندھی کے 150 ویں یوم پیدائش تک کھلے میں رفع حاجت سے پاک بننے کے جانب گامزن ہے۔ جناب نریندر مودی نے کہا کہ دریائے گنگا کی صفائی ستھرائی اس سال سب سے زیادہ موضوع بحث رہی ہے۔ انہوں نے کہا کہ آج انہوں نے اس کا بذات خود مشاہدہ کیا ہے ۔ انہوں نے کہا کہ نمامی گنگے اور مرکزی حکومت کی کوششوں کا نتیجہ ہے ۔ انہوں نے کہا کہ دریا میں گرنے والے نالوں کو بند کیا جارہا ہے اور گندے پانی کو صاف کرنے کے پلانٹ لگائے جارہے ہیں۔ انہوں نے کہا کہ چند دن پہلے ہی انہوں نے سیول پیس پرائز حاصل کیا ہے جس میں ایک کروڑ 30 لاکھ کی رقم شامل ہے۔ انہوں نے کہا کہ انہوں نے یہ رقم نمامی گنگے مشن کے لئے عطیہ کردی ہے۔ انہوں نے کہا کہ وزیراعظم کی حیثیت سے انہیں جو بھی تحائف اور یادگاری عطیہ ملی ہیں، ان سب کو نیلام کردیا گیا ہے اور ان کی رقم بھی نمامی گنگے کو دے دی گئی ہے۔ وزیراعظم نے کمبھ میں شامل ناوکوں یعنی ملاحوں کے لئے بھی خصوصی ستائش کی۔ انہوں نے اس بات کو اجاگر کیا کہ آزادی کے بعد پہلی مرتبہ کمبھ کے لئے آنے والے عقیدت مندوں کو اکشے وٹ جانے کا موقع ملا ہے۔ وزیراعظم نے کمبھ سے متعلق ان کے ویژن کو، جو روحانیت ، عقیدت اور جدت مرکب ہے ، پورا کرنے میں شامل ہر ایک کا شکریہ ادا کیا۔ انہوں نے اس سلسلے میں اترپردیش پولیس کے ذریعے ادا کئے گئے رول کی بھی ستائش کی۔ وزیراعظم نے کہا کہ اس سال کمبھ کے لئے کئے گئے بندوبست میں اہم بنیادی ڈھانچے کی ترقی بھی شامل ہے، جو کمبھ میلے کے ختم ہونے کے بعد بھی شہر کے لئے مفید ثابت ہوگی۔ ۔۔۔۔۔۔۔۔۔۔۔۔۔۔۔۔ (م ن-وا- ق ر)
وزیراعظم  نے سی آئی ایس ایف کے پچاسویں یوم تاسیس کی تقریبات میں شرکت کی

نئی دہلی،10/مارچ وزیر اعظم جناب نریندر مودی نے آج یہاں اترپردیش غازی آباد کے اندراپورم میں واقع سنٹرل انڈسٹریل سکیورٹی فورس (سی آئی ایس ایف) کے پچاسویں یوم تاسیس کی تقریبات میں شرکت کی۔ وزیر اعظم نے سی آئی ایس ایف عملے کی پریڈ کا جائزہ لیا۔ انھوں نے نمایاں خدمات کے صلے میں سروس میڈل عطا کیے۔ انھوں نے شہیدوں کی یادگار پر گلہائے عقیدت پیش کیے اور وزیٹر بک میں دستخط کیے۔ وزیر اعظم نے سی آئی ایس ایف کے عملے سے خطاب کرتے ہوئے انھیں سی آئی ایس ایف کی گولڈن جوبلی کے لیے مبارکباد پیش کی۔ وزیر اعظم نے ملک بھر کے اداروں کے تحفظ میں سی آئی ایس ایف کے رول کی ستائش کی۔ انھو ں نے مزید کہا کہ نیو انڈیا کی تعمیر کے لیے جدید بنیادی ڈھانچے کا تحفظ سی آئی ایس ایف کے ہاتھوں میں محفوظ ہے۔ وزیر اعظم نے شہریوں سے سکیورٹی عملے کے ساتھ تعاون کرنے کی درخواست کی۔ وی آئی پی کلچر سکیورٹی ڈھانچے کے لیے رکاوٹیں پیدا کرتا ہے لہٰذا سکیورٹی عملے کے ساتھ شہریوں کا تعاون انتہائی اہم ضرورت ہے۔ وزیر اعظم نے سی آئی ایس ایف کے کام کے بارے میں عوامی بیداری پیدا کرنے کے لیے ہوائی اڈے اور میٹرو اسٹیشنوں پر سی آئی ایس ایف کے کام کے بارے میں ڈیجیٹل میوزیم شروع کرنے کا مشورہ دیا۔ وزیر اعظم نے بنیادی ڈھانچے کے تحفظ میں سی آئی ایس ایف کے رول کی وضاحت کرتے ہوئے کہا کہ سی آئی ایس ایف تباہ کاریوں سے نمٹنے ، خواتین کے تحفظ کے علاوہ اور دیگر سرگرمیوں میں شامل ہے۔ اس پس منظر میں وزیر اعظم نے کیرالہ سیلاب اور نیپال اور ہیتی میں زلزلے کے دوران سی آئی ایس ایف کے امدادی آپریشنوں کا تذکرہ کیا۔ وزیر اعظم نے کہا کہ ان کی حکومت مسلح افواج کے تحفظ کو یقینی بنانے کے لیے عہد بستہ ہے۔ وزیر اعظم نے مسلح افواج کے فرائض کو تہوار سے تعبیر کرتے ہوئے کہا کہ دہشت گردی کے باعث سی آئی ایس ایف کی ذمہ داریوں میں اضاف ہوگیا ہے۔ وزیر اعظم نے کہا کہ حکومت دہشت گردی کو کچلنے کے لیے عہد بستہ ہے۔ وزیر اعظم نے کہا کہ نیشنل پولیس میموریل ہمارے جاں باز پولیس اور نیم فوجی دستوں کی قربانیوں کے نام وقف ہے۔ انھوں نے کہا کہ نیشنل وار میموریل اور نیشنل پولیس میموریل جیسی یادگاریں سکیورٹی عملے کے تعاون کے تئیں شہریو ں میں بیداری پیدا کریں گی۔ انھوں نے سی آئی ایس ایف کے عملے میں خاتون فوجیوں کی شمولیت کی تعریف کی۔ وزیر اعظم نے کہا کہ جیسے جیسے بھارت ترقی کر رہا ہے، سی آئی ایس ایف کی ذمہ داریاں اور ان کا رول بڑھ رہا ہے۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ر۔ را ۔ 10 – 03 – 2019)